SUDERINTA

Priešgaisrinės apsaugos ir gelbėjimo departamento prie Vidaus reikalų ministerijos 2019-07-17 raštas Nr. 9.4-1203(8.7)

**NEFORMALIOJO PROFESINIO MOKYMO PROGRAMA**

**1. PROGRAMOS APIBŪDINIMAS**

1.1. Programos pavadinimas lietuvių kalba

|  |
| --- |
| Plaukiko-gelbėtojo neformaliojo profesinio mokymo programa |

1.2. Programos valstybinis kodas

|  |
| --- |
| N42103202 |

1.3. Švietimo sritis

|  |
| --- |
| Saugos paslaugos |

1.3. Švietimo posritis / posričiai

|  |
| --- |
| Asmens ir turto apsauga |

1.4. Programos apimtis mokymosi kreditais

|  |
| --- |
| 3 kreditai |

1.5. Programos apimtis akademinėmis valandomis kontaktiniam darbui, jų pasiskirstymas teoriniam ir praktiniam mokymui

|  |
| --- |
| 54 akademinės valandos kontaktiniam darbui, iš kurių 16 akademinių valandų skiriama teoriniam mokymui, 38 akademinių valandų – praktiniam mokymui. |

1.6. Minimalūs reikalavimai, norint mokytis pagal programą (jeigu nustatyta)

|  |
| --- |
| Išsilavinimas – ne žemesnis kaip pagrindinis.  Sveikata – atitikti reikalavimus dirbti plaukiku gelbėtoju.  Amžius – ne jaunesni nei 18 metų.  Gebėjimai – įvykdyti pretendentų į plaukiko-gelbėtojo kursus fizinio pasirengimo normatyvus. |

1.7. Programoje įgyjamos ar tobulinamos kompetencijos

|  |  |  |
| --- | --- | --- |
| Kompetencijos pavadinimas | Kvalifikacijos pavadinimas, lygis pagal Lietuvos kvalifikacijų sandarą, jos valstybinis kodas | Profesinio standarto pavadinimas, jo valstybinis kodas |
| Naudoti gelbėjimo nuo vandens (ledo) paviršiaus įrangą | Ugniagesys gelbėtojas, LTKS IV | Viešojo administravimo sektoriaus profesinis standartas, PSO01 |
| Gelbėti žmones ir (arba) turtą nuo vandens (ledo) paviršiaus | Ugniagesys gelbėtojas, LTKS IV | Viešojo administravimo sektoriaus profesinis standartas, PSO01 |

1.8. Papildomi reikalavimai mokymą pagal programą užsakančios ir (ar) mokymą finansuojančios institucijos

|  |
| --- |
| Pretendentų į plaukiko-gelbėtojo kursus fizinio pasirengimo testavimo normatyvų atlikimo sąlygos:  1. Nėrimas: privaloma panirti į ne mažesnį kaip 1 m gylį ir plaukti 20 m distanciją. Galima naudoti kaukę arba plaukimo akinius.  2. Plaukimas: privaloma nuplaukti 100 m laisvuoju stiliumi ir 50 m nugara.  3. Nėrimas į 5 m gylį: neriama į 5 m gylį ir nuo dugno į vandens paviršių iškeliama 1 kg svarmenį.  4. Laikymasis vandens paviršiuje: vandens paviršiuje vertikalioje padėtyje privalo išsilaikyti 5 min. Draudžiama laikytis už baseino krašto, skiriamojo plūduro ir pan. |

**2. PROGRAMOS TURINYS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Modulio pavadinimas (valstybinis kodas)** | **Modulio LTKS lygis** | **Kompetencija(-os)** | **Kompetencijos(-jų) pasiekimą nurodantys mokymosi rezultatai** | **Modulio apimtis mokymosi kreditais** | **Akademinės valandos kontaktiniam darbui** | | |
| **Teoriniam mokymui** | **Praktiniam mokymui** | **Iš viso** |
| Žmonių gelbėjimas nuo vandens ir ledo paviršiaus | IV | Naudoti gelbėjimo nuo vandens (ledo) paviršiaus įrangą. | Apibūdinti gelbėjimo nuo vandens (ledo) paviršiaus įrangą.  Naudoti gelbėjimo nuo vandens (ledo) paviršiaus įrangą. | 3 | 16 | 38 | 54 |
| Gelbėti žmones ir (arba) turtą nuo vandens (ledo) paviršiaus. | Naudoti nėrimo ir plaukimo techniką gelbėjant nuo vandens paviršiaus.  Gelbėti žmones ir (arba) gyvūnus taikant gelbėjimo darbų nuo vandens (ledo) paviršiaus taktiką. |

**3. MODULIŲ APRAŠAI**

**Modulio pavadinimas – „Žmonių gelbėjimas nuo vandens ir ledo paviršiaus“**

|  |  |  |  |  |  |
| --- | --- | --- | --- | --- | --- |
| Valstybinis kodas |  | | | | |
| Modulio LTKS lygis | IV | | | | |
| Apimtis mokymosi kreditais | 3 | | | | |
| Asmens pasirengimo mokytis modulyje reikalavimai (jei taikoma) | Išsilavinimas – ne žemesnis kaip vidurinis | | | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti | Akademinės valandos kontaktiniam darbui | | |
| Teoriniam mokymui | Praktiniam mokymui | Iš viso |
| 1. Naudoti gelbėjimo nuo vandens (ledo) paviršiaus įrangą | 1.1. Apibūdinti gelbėjimo nuo vandens (ledo) paviršiaus įrangą. | **Tema.** ***Gelbėjimo priemonės, skirtos gelbėjimo darbams nuo vandens (ledo)***   * Gelbėjimo priemonių klasifikavimas, panaudojimas ir priežiūra | 1 |  | 1 |
| **Tema. *Nėrimo ir plaukimo priemonės***   * Kaukė, vamzdelis, plaukmenys * Sauso, pusiau sauso ir šlapio tipo hidrokostiumai | 1 |  | 1 |
| 1.2. Naudoti gelbėjimo nuo vandens (ledo) paviršiaus įrangą. | **Tema.** ***Gelbėjimo rato, plūduro ir teigiamo plūdurumo maišelio su virve panaudojimas***   * Gelbėjimo rato ir teigiamo plūdurumo maišelio panaudojimas gelbėjant skęstantįjį nuo kranto (iš valties) * Gelbėjimo rato ir plūduro panaudojimas gelbėjant skęstantįjį priplaukus | 1 | 2 | 3 |
| **Tema.** ***Gelbėjimo rogių panaudojimas***   * Gelbėjimo rogių panaudojimas gelbėjant skęstantįjį nuo vandens paviršiaus priplaukus * Gelbėjimo rogių panaudojimas gelbėjant skęstantįjį nuo ledo paviršiaus | 1 | 2 | 3 |
| **Tema.** ***Savisaugos priemonių panaudojimas***   * Asmeninių savisaugos priemonių panaudojimas gelbėjant nuo vandens paviršiaus: gelbėjimosi liemenė, šalmas * Asmeninių savisaugos priemonių panaudojimas gelbėjant nuo ledo paviršiaus: ledo ylos (smaigai), batų ežiai | 1 | 1 | 2 |
| 2. Gelbėti žmones ir (arba) turtą nuo vandens (ledo) paviršiaus. | 2.1. Naudoti nėrimo ir plaukimo techniką gelbėjant nuo vandens paviršiaus. | **Tema.** ***Plaukimo technika***   * Taisyklingas plaukimas * Plaukimo technika su kauke, vamzdeliu ir plaukmenimis | 2 | 5 | 7 |
| **Tema.** ***Nėrimo technika***   * Taisyklingas nardymas * Nėrimo technika su kauke, vamzdeliu ir plaukmenimis | 1 | 4 | 5 |
| 2.2. Gelbėti žmones ir (arba) gyvūnus taikant gelbėjimo darbų nuo vandens (ledo) paviršiaus taktiką. | **Tema**. ***Skęstančiųjų paieškos būdai***   * Skęstančiojo paieškos būdo pasirinkimas * Skubi skęstančiojo paieška, naudojant minimalias priemones | 1 | 1 | 2 |
| **Tema.** ***Išsilaisvinimo nuo skęstančiojo sugriebimų būdai***   * Išsilaisvinimas, kai skęstantysis sugriebia iš priekio * Išsilaisvinimas, kai skęstantysis sugriebia iš nugaros | 1 | 2 | 3 |
| **Tema.** ***Skęstančiojo transportavimo būdai***   * Skęstančiojo transportavimas, naudojant plūdurą * Skęstančiojo transportavimas, naudojant gelbėjimo ratą * Skęstančiojo transportavimas, naudojant gelbėjimo roges * Skęstančiojo transportavimas, nenaudojant pagalbinių gelbėjimo priemonių | 2 | 8 | 10 |
| **Tema.** ***Skęstančiojo išnešimo į krantą būdai***   * Skęstančiojo išnešimas ant pečių * Skęstančiojo išnešimas, paėmus už dilbio   Skęstančiojo išnešimas, kai įtariama nugaros trauma | 1 | 4 | 5 |
| **Tema.** ***Gelbėjimo darbų nuo vandens (ledo) paviršiaus taktika***   * Pasiruošimas gelbėjimo darbams nuo vandens (ledo) paviršiaus * Gelbėjimo veiksmų nuo vandens (ledo) paviršiaus seka, kai skęstantysis arti kranto * Gelbėjimo veiksmų nuo vandens (ledo) paviršiaus seka, kai skęstantysis toli nuo kranto * Gelbėjimo darbų nuo vandens (ledo) paviršiaus vykdymas, modeliuojant nelaimingus atsitikimus | 3 | 9 | 12 |
| Mokymosi pasiekimų vertinimo kriterijai | Apibūdinta gelbėjimo nuo vandens paviršiaus įranga, išvardintos gelbėjimo priemonės, paaiškinta, kaip jomis naudotis ir prižiūrėti. Pademonstruotas naudojimasis kauke, vamzdeliu ir plaukmenimis. Pademonstruotas plaukimas ir nėrimas su kauke, vamzdeliu ir plaukmenimis, Išsilaisvinta nuo skęstančiojo sugriebimų, kai sugriebiama iš priekio arba nugaros, skęstantysis transportuotas į krantą naudojant plūdurą, gelbėjo ratą, gelbėjimo roges arba nenaudojant pagalbinių gelbėjimo priemonių. Nukentėjusysis išneštas į krantą vienu iš būdu. Pademonstruoti veiksmai gelbėjant nuo vandens (ledo) paviršiaus, kai skęstantysis yra arti arba toli nuo kranto**.** | | | | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Plaukiko-gelbėtojo mokymo programa * Vadovėliai ir kita mokomoji medžiaga   *Mokymo(si) priemonės:*   * Gelbėjimo virvės * Kaukė su vamzdeliu * Plaukmenys * Gelbėjimo maišelis * Gelbėjimo ratas * Kietas gelbėjimo plūduras * Minkštas gelbėjimo plūduras * Virvė su rite * Gelbėjimo liemenė * Valtis su irklais * Ledo ylos * Batų ežiai eiti ledu * Gelbėjimo rogės * Sausas kostiumas, skirtas gelbėjimo darbams nuo vandens (ledo) * Karabinai * Nugaros lenta * Galvos įtvaras * Kaklo įtvaras * Gelbėjimo nuo vandens paviršiaus manekenas | | | | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, daugialype terpe arba išmaniąja lenta) mokymo(si) medžiagai pateikti.  Praktinio mokymo klasė (patalpa), turinti stalus, ant kurių būtų mokomoji medžiaga (sauso tipo kostiumai, gelbėjimo priemonės, kaukė, vamzdelis, plaukmenys)  Baseinas ir atviras vandens telkinys, kurio gylis bent vienoje vietoje – ne mažiau kaip 5 m. | | | | |
| Kvalifikaciniai ir kompetencijų reikalavimai mokytojams (dėstytojams) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) aukštąjį išsilavinimą ir plaukiko gelbėtojo kompetenciją arba naro kvalifikaciją ar kompetenciją (būti atestuotam teisės aktų nustatyta tvarka) ir ne mažesni kaip 2 (dviejų) metų naro darbo stažą arba plaukiko-gelbėtojo kompetenciją ir 2 (dviejų) metų plaukiko-gelbėtojo darbo stažą. | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_